Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 320/12/3307	Prievidza, 24.9.2013
EEČ : 2-27-143-2013

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 24.5.2012, spisová značka 1 Pv 320/12/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28.1.2012 v čase o 18.50. hod. v podzemí organizácie XXXXX XXXXX, a.s., XXXXX, v oblasti 7. poľa ťažobného úseku Cígeľ, porušil pri práci pracovné postupy v zmysle § 17 ods.3 vyhl. SBÚ č.21/1989 Zb., nedodržal technologické postupy práce časť 9.1 Vrátky- Škrabákový vrátok SV-20E-Typového technologického postupu pre dobývanie organizácie a to tým, že uvoľňoval ťažné lano škrabákového vrátku SV 20 z kladky za chodu stenového dopravníka sám, bez pomoci spolupracovníka, nezabezpečil jeho uloženie alebo upevnenie tak, aby nemohlo dôjsť k jeho zachyteniu o idúci stenový dopravník, ktorý si pri tejto manipulácii neodstavil, zachytením lana o dopravník a ťahaním lana dopravníkom došlo k pohybu lyžice škrabákového vrátku, ktorou bol jeho spolupracovník XXXXX, ktorý pracoval neďaleko v chodbe, pritlačený o bok chodby a bolo mu spôsobené ľahšie zranenie,  a to pomliaždenie chrbta, odreniny v oblasti chrbta, a bedra, pomliaždenie ľavého bedrového zhybu a ľavého kolena s dobou liečenia a narušenia obvyklého spôsobu života v trvaní 18 dní,

Uznesením prokurátora Okresnej prokuratúry XXXXX zo dňa 24.5.2012, spisová značka 1 Pv 320/12/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením sp. zn. 1 Pv 320/12-11 zo dňa 24.5.2012, ktoré nadobudlo právoplatnosť 10.7.2012, som podľa § 216 ods. 1 Tr. poriadku podmienečne zastavila trestné stíhanie proti obv. XXXXX za prečin ublíženia na zdraví podľa § 158 Trestného zákona , ktorého sa mal dopustiť tak, že dňa 28.1.2012 v čase o 18.50. hod. v podzemí organizácie XXXXX XXXXX, a.s., Prievidza, v oblasti 7. poľa ťažobného úseku Cígeľ, porušil pri práci pracovné postupy v zmysle § 17 ods.3 vyhl. SBÚ č.21/1989 Zb., nedodržal technologické postupy práce časť 9.1 Vrátky- Škrabákový vrátok SV-20E-Typového technologického postupu pre dobývanie organizácie a to tým, že uvoľňoval ťažné lano škrabákového vrátku SV 20 z kladky za chodu stenového dopravníka sám, bez pomoci spolupracovníka, nezabezpečil jeho uloženie alebo upevnenie tak, aby nemohlo dôjsť k jeho zachyteniu o idúci stenový dopravník, ktorý si pri tejto manipulácii neodstavil, zachytením lana o dopravník a ťahaním lana dopravníkom došlo k pohybu lyžice škrabákového vrátku, ktorou bol jeho spolupracovník XXXXX, ktorý pracoval neďaleko v chodbe, pritlačený o bok chodby a bolo mu spôsobené ľahšie zranenie,  a to pomliaždenie chrbta, odreniny v oblasti chrbta, a bedra, pomliaždenie ľavého bedrového zhybu a ľavého kolena s dobou liečenia a narušenia obvyklého spôsobu života v trvaní 18 dní.Zároveň som podľa § 216 ods. 2 Tr. poriadku určila obv. XXXXX  skúšobnú dobu v trvaní 12 mesiacov, ktorá začala plynúť odo dňa právoplatnosti uvedeného rozhodnutia.                    

  Dňa  10.7. 2013 uplynula skúšobná doba podmienečného zastavenia trestného stíhania proti obv. XXXXX .

	Po uplynutí skúšobnej doby som zistila, že obv. XXXXX sa v priebehu skúšobnej doby nedopustil priestupku ani trestného činu, bývalým zamestnávateľom XXXXX XXXXX, a.s. je hodnotený kladne. .

	Po zhodnotení všetkých okolností s prihliadnutím na podmienky uvedené v § 217 ods. 1 Tr. poriadku som toho názoru, že XXXXX viedol v priebehu skúšobnej doby riadny život, a preto možno konštatovať, že sa v skúšobnej dobe osvedčil.

	Z týchto dôvodov som rozhodla tak, ako je uvedené vo výrokovej časti uznesenia.

	Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e Tr. poriadku.

. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka